5.5.2023.
LV
Eiropas Savienības Oficiālais Vēstnesis
C 160/59
d) . . . . . . . . .
PLN (summa) (vārdiem: (. . . . . . . . . zlotus) par atradņu izmantošanas ceturto gadu, sākot no dienas, kad līgums stājās spēkā, 30 dienu laikā no attiecīgā atradņu izmantošanas gada sākuma; e) . . . . . . . . . .
PLN (summa) (vārdiem: ( . . . . . . . . . zlotus) par atradņu izmantošanas piekto gadu, sākot no dienas, kad līgums stājās spēkā, 30 dienu laikā no attiecīgā atradņu izmantošanas gada sākuma;
—
ievērojot 2. punkta noteikumus.
2.
Ja nodevas izmaksas datums par attiecīgo atradņu izmantošanas gadu iekrīt laikā starp 1. janvāri un 1. martu, atradņu izmantošanas tiesību turētājs samaksā nodevu līdz 1. martam.
Tomēr, ja nodevai ir piemērojama indeksācija saskaņā ar 3.–5. punktu, atradņu izmantošanas tiesību turētājs samaksā nodevu ne agrāk kā dienā, kurā tiek paziņots 3. punktā minētais indekss, pēc tam, kad šis indekss ir ņemts vērā.
3.
1. punktā noteikto nodevu indeksē saskaņā ar gada vidējiem patēriņa cenu indeksiem laika posmā no līguma noslēgšanas līdz gadam pirms nodevas samaksas datuma, par ko paziņo Statistics Poland priekšsēdētājs Polijas oficiālajā vēstnesī (Monitor Polski).
Ja kādā no gadiem indekss ir mazāks par vai vienāds ar nulli, indeksāciju šajā gadā neveic.
4.
Ja nodevas samaksas datums iekrīt vienā un tajā pašā kalendārajā gadā, kurā līgums noslēgts, nodeva nav jāindeksē.
5.
Ja līgums noslēgts un stājies spēkā iepriekšējā gadā pirms nodevas samaksas gada, nodeva nav jāindeksē, ja atradņu izmantošanas tiesību turētājs to samaksā līdz tā kalendārā gada beigām, kurā līgums noslēgts un stājies spēkā.
6.
Ja atradņu izmantošanas tiesību turētājs zaudē ar līgumu noteiktās atradņu izmantošanas tiesības pirms termiņa, kas noteikts 3. panta 2. punktā, atradņu izmantošanas tiesību turētājs maksā nodevu par visu atradņu izmantošanas gadu, kurā šīs tiesības tika zaudētas.
Tomēr, ja atradņu izmantošanas tiesības tiek zaudētas sakarā ar koncesijas atcelšanu vai 10. panta 1., 3. un 4. punktā minēto iemeslu sakarā, atradņu izmantošanas tiesību turētājs maksā nodevu par visu meklēšanas un izpētes posma izmantošanas periodu, kas noteikts 3. panta 1. un 2. punktā, ņemot vērā indeksāciju saskaņā ar 3. punktu un neskarot 10. panta 2. punktā minēto līgumsodu.
Nodevu samaksā 30 dienu laikā no dienas, kad zaudētas atradņu izmantošanas tiesības.
Atradņu izmantošanas tiesību zaudējums neatbrīvo atradņu izmantošanas tiesību turētāju no vidiskajām saistībām attiecībā uz atradņu izmantošanas tiesību priekšmetu, jo īpaši no saistībām attiecībā uz atradņu aizsardzību.
7.
Atradņu izmantošanas tiesību turētājs nodevu par atradņu izmantošanas tiesībām iemaksā Klimata un vides ministrijas bankas kontā Nr. 07 1010 1010 0006 3522 3100 0000, Polijas Valsts bankas Varšavas filiālē, pārveduma rīkojumā norādot šādu informāciju: “Ustanowienie użytkowania górniczego w związku z udzieleniem koncesji na poszukiwanie i rozpoznawanie złóż ropy naftowej i gazu ziemnego oraz wydobywanie ropy naftowej i gazu ziemnego ze złóż w obszarze “Siedlce W” (“Atradņu izmantošanas tiesību noteikšana saistībā ar koncesijas piešķiršanu naftas un dabasgāzes iegulu meklēšanai un izpētei un naftas un dabasgāzes ieguvei “Siedlce W” apgabalā”).
Par samaksas datumu uzskata dienu, kurā kreditēts Valsts kases konts.
8.
Nodevai, kas noteikta 1. punktā, nepiemēro pievienotās vērtības nodokli (PVN).
Ja tiesību aktu grozījumu dēļ darbības, kas ir šā līguma priekšmets, kļūst apliekamas ar nodokļiem vai ja mainās tiesību aktu interpretācija, kā rezultātā šīs darbības kļūst apliekamas ar PVN, nodevas apmēru palielina par maksājamo nodokļu summu.
9.
Valsts kase rakstiski paziņo atradņu izmantošanas tiesību turētājam par 7. punktā minētā konta numura izmaiņām.